# ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

# ФИЛОСОФИЯ ЖӘНЕ САЯСАТТАНУ ФАКУЛЬТЕТІ

Философия кафедрасы

«Философия» мамандығына арналған

«Қазақ философиясы» пәні бойынша

Дәрістер курсы

Философия ғылымдарының кандидаты, доцент Л. Асқар

Алматы, 2018

**Дәріс конспектілері**

**1 Дәріс**

Қазақ философиясы әлемдік философияның құрамдас бір бөлігі ретінде адамзаттың рухани кеңістігінің даму барысына ылғи да қатысып отыру керек. Қазақ философиясының дамуы қазақ ұлтының, оның негізгі белгісі тілінің, ділінің, оның мемлекеттігінің дамуының маңызды факторларының бірі. Қазақ философиясы − қазақ мәдениетінің өзегі.

Әлемдік жаһандану үдерісінің өзіндік заңдылықтарын ескеретін болсақ, онда өзінің ұзақ тарихына қарамастан кейінгі жылдарда ғана ғылыми айналымға енген пән және ғылым ретінде жаңа қалыптасқан қазақ философиясының алдында көптеген міндеттер тұр. Жалпы зерттеулерден жеке шығармашылықтарды, жекелеген нақты мәселелерді зерттеуге көшу, ол үшін ең алдымен қазақтың философиялық дәстүрінің тілін, қазақ философиясының категориялық аппаратын, ұғымдық қорын жинақтау, негіздеу және түсінік беру алға шығады. Батыстық парадигмалармен бірге қазақ философиясы тарихының әдіснамалық құрылысын анықтауда жаңа тәсілдерді қолданудағы көптеген мәселелер туындайды: қазақ философиясын Шығыс философиясымен бірлікте қарастыру; сонымен бірге оны, мұсылман дүниесінің, түркі әлемінің бір бөлігі ретінде тамыры мен ділі бір басқа ұлыстармен рухани бірлікте екендігін есте ұстай отырып қарастыру, олардың ортақ негіздері мен тамырларын табу.

Әмбебап құндылықтар жүйесі ретіндегі қазақ философиясының құндылықтық бағдарлары мен негізгі тінін анықтау қазақ халқының мәдениетінің жалпы сипаттамасы мен оның одан ары дамуына, қанат жая өрістеуіне әкеледі. Бұл тұста қазақ философиясындағы басты мәселе: адам, адамның ішкі рухани дүниесі мен ой-парасаты екендігін атап өткен жөн. Қазақ философиясының ұғымдарын анықтағанда бай мұрамыз жүздеген том болатын ауыз әдебиетіміздегі дүниені қабылдау, дүниені түйсіну, дүниеге көзқарас түрлері мен негіздерін зерделеу, ондағы рухани ой-толғамды, парасатты пайымдарды жинақтау, анықтау маңызды. Қазақ философиясында ұжымдық сана мен бірге әрбір тұлғаның жекелік Мені өте қисынды үйлесім тапқан.

2 Дәріс

**Қазақ философиясының негіздері мен өзіндік болмысы.**

Қазақ философиясының қалыптасу мәселесі. Қазақ философиясының даму ерекшеліктері. Қазақ философиясының пәні мен маңызы. Қазақ халқының философиялық мұрасын зертеудің әдіснамасы. Қазақ философиясының әлемдік тарихи-философиялық мұрадағы орны мен мәні. Қазақтың әлеуметтік болмысы және ұлттық мәдениеті. Қазақ халқының философиясы: салт-дәстүрлері, әдет-ғұрыптары, мақал-мәтелдер, баталары мен тақпақ-жұмбақтары. Қазақтың философиялық дәстүрі және бағыттары. Анахарсис (Анарыс) – қазақ философиясының бастауы ретінде

**Дәріс 3 Түркі мәдениетінің әлемдік өркениеттегі орны**

Ежелгі қазақ халқының алғыфилософиясы. Сақтардың, үйсіндердің, ғұндардың, қаңлылардың, наным-сенімдері мен мифологиясы. Көшпелілердің өмірлік бағдарларындағы философиялық дүниетанымдық мәселелер. Көшпелілік пен отырықшылық, Тұран мен Иранның өзара арақатынасы мәселелері. Дәстүрлі түркі дүниетанымы және оның ерекшеліктері. Ежелгі түркі жазба ескерткіштері. Орхон мәтіндеріндегі дүниетанымдық бағдарлар. Дәстүрлі түркі дүниетанымының негізгі категориялары. Тәңіршілдік дүниетаным ретінде. Көк Тәңір, Тәңіршілдік этимологиясы түсініктері. Тәңіршілдік семантикасы. Тәңіршілдік мифологиясы. Тәңіршілдік натурфилософиясы. Тәңіршілдік метафизикасы. Тәңіршілдік діни ой (идея) ретінде. Тәңіршілдік этикасы. Тәңіршілдік және философия. Тәңіршілдік және ислам.

Дәріс 4

**Еуразия кеңістігіндегі исламдық Ренессанс және оның ерекшеліктері**

Қорқыт Ата кітабы. Қорқыт Ата дүниетанымы. Өмір және өлім мәселелері. «Оғызнама» мәтініндегі мәдени-тарихи маңызды тұжырымдар. әл-Фарабидің философиялық және ғылыми Ақыл туралы ілімі. Әлеуметтік этика. Ғылымдар жүйесі. М. Қашқари: дүниетаным айшықтары. Жүсіп Баласағұнның «Құтты білік» дастанындағы философиялық ойлар. Сопылық дәстүр және оның қазақ философиясының қалыптасуына тигізген әсері. Сопылықтың түркілік бұтағы: дүниетанымы және ерекшеліктері. Қожа Ахмет Иасауи − сопылықтың түркілік бұтағының негізін салушы. «Диуани хикмет» («Даналық кітабы»). Қожа Ахмет Иасауидің хал ілімі. Сопылық философиясы. Сопылықтың сатылары: шариғат, тариқат, мағрифат, хақиқат. Сопылықтың түркілік бұтағының мәні мен мазмұны. Иасауидің адам бостандығы туралы ілімі. Иасауи ілімінің ислам философиясы тарихындағы орны. Ахмед Иүгінеки және Сүлеймен Бақырғани философиясындағы адам әлемі. «Кодекс Куманикустегі» түсініктер мен ұғымдар. Насреддин Рабғузи қиссаларындағы даналық тағылымдар. Құтыптың жинақтаған мақал-мәтелдеріндегі философиялық түйіндер. Хорезмидің «Махаббатнамасындағы» эстетикалық бейнелер. Хұсам Кәтиб шығармаларындағы дүниетанымдық пайымдаулар. Сәйф Сараи хикаяттарындағы тағылымдар.

Дәріс 5

**ХV - ХVIII ғасырлардағы ақын жыраулар философиясы**

Қазақ қауымының хандық дәуірі. Қазақтардың дәстүрлі дүниетанымы. Номадтық мәдениеттің синкретизмі. Қазақтың халық шығармашылығындағы дүниетанымдық ізденістер. Жыраулар шығармашылығындағы философиялық сарындар. XVII–XVIII ғ.ғ. Қазақ хандығы қайраткерлерінің саяси-құқықтық көзқарастарындағы әлеуметтік-философиялық ойлары. «Жеті Жарғының» философиялық контексті. Космологиялық және антропософиялық ілімдер. Мұхаммед Хайдар Дулатидың, Қайырғали Жалайырдың көркемдік, діни-философиялық, саяси көзқарастары. Ақын-жыраулар дүниетанымы. Асан қайғы, Бұқар жырау – ойшыл ақындар, замана сыншылары. Қазақ ақын-жырауларының дүниетанымындағы заман мәселесі. Қазақ ақын-жырауларының дүниетанымындағы адам мен қоғам мәселелері: Қазтуған, Шалкиіз, Доспамбет, Жиембет, Ақтамберді және т.б. Махамбет, Шернияз, Сүйімбай, Шөже, Жанақ, Кемпірбай ақындардың шығармашылығындағы философиялық ой-толғамдар. «Алпамыс», «Қобыланды», «Қамбар», «Қармыс», «Балуан-Нияз», «Бекет-батыр», «Айман-Шолпан» дастандары және олардың әлеуметтік-философиялық мәні мәні. Зар заман философиясы.

Дала шешендігі − өзіндік өркениеттік бітім. Шешендік өнердің әлеуметтік табиғаты, мәні және қызметі. Шешендік дәстүр және қазіргі заманауи үрдіс. Шешендік сөз өнері – философиялық феномен. Қазақ шешендігінің ұлттық философиядағы алатын орны. Төле би, Әйтеке би және қаз дауысты Қазыбек бидің философиялық дүниетанымдары. Дала ділмарлығындағы этнотәрбие теориясы негіздері. Қазақ шешендік өнеріндегі болмыс мәселесі. Қазақ шешендігіндегі онтологиялық концептсфера. Қазақ шешендік өнеріндегі табиғат болмысы. Шешендік сөз өнеріндегі уақыт концепті. Шешендік сөз өнеріндегі кеңістік мәселесі. Қазақ шешендік өнеріндегі адам болмысы. Қазақ шешендігіндегі әдеп философиясы. Қазақ ділмарлығындағы әлеуметтік бірлік философиясы. Шешендік сөз өнеріндегі саяси философия. Шешендік өнердегі саяси концепциялар (тұғырнама) және оның сабақтастығы. Қазақ ділмарлығындағы геосаяси ойлар. Қазақ ділмарларының дипломатиялық көзқарастары мен тәжірибесі. Шешендік сөз өнеріндегі билік философиясы.Шешендік өнердегі демократиялық онтология. Шешендік өнердегі ұлттық патриотизм мәселесі.

Дәріс 6

**ХIХ ғасырдағы қазақ ағартушылығы философиясы**

Қазақ ағартушыларының философиясы туралы. Ш.Уәлихановтың философиялық көзқарастары. Ш. Уәлихановтың қоғамдық прогресс идеясы және оның әлеуметтік-саяси көзқарастары. Қазақ руханилығы жүйесіндегі діннің орны. Қазақ қоғамын әлеуметтік-философиялық талдау. Түркі халықтары этномәдени жүйесінің өркениеттік ерекшеліктері. Ыбырай Алтынсариннің ағартушылық философиясы. Ы. Алтынсарин: тәрбие, педагогика және дін туралы. Өсиет өлеңдердегі философиялық түйіндер. Адамгершілік туралы әңгімелердегі өнегелік мұраттар. Халық ағарту және этнографиялық мәселелер бойынша зерттеулердің философиялық негіздері. Ы.Алтынсарин хаттарындағы ағартушылық идеялары. Ш.Уәлиханов пен Ы. Алтынсариннің философиялық идеяларының антропоцентристік және гуманистік сипаты. Абай дүниетанымы – қазақ философиясының шыңы. Поэтика арнасындағы философиялық иірімдер. Поэмалардағы даналық үлгілері. Қара сөздер – қазақ адамы болмысын философиялық зерделеу тәжірибесі ретінде. Абай Құнанбайұлы адам мен Құдайдың, сенім мен білімнің арақатынасы, адам өмірінің мәні туралы. Дін философиясы. Таңдау еркіндігі мәселесі. Абайдың адамгершілік философиясы. Абай және қазақтың тарих философиясы.

Дәріс 7

**ХХ ғасырдың басындағы қазақ философиясы**

Шәкәрім Құдайбердіұлының философиялық шығармашылығы. XIX ғ. аяғы мен XX ғ. алғашқы жартысындағы қазақ ұлттық интеллигенциясының (Ә. Бөкейхан, А. Байтұрсынұлы, М. Дулатұлы, Ж. Аймауытов, М. Жұмабаев, С. Торайғыров, М. Шоқай, Ж.Ақпаев және т.б.) еңбектеріндегі философиялық мәселелер. ХХ ғ. қазақ интеллигенциясының шығармашылығындағы рационалистік идеялар. Марксизмге деген қөзқарас. Қазақ ойшылдарының философиялық идеялары мен ілімдерінің қазақ халқының ұлттық өзіндік санасының қалыптасуына, өздерінің этникалық бірлігін ой елегінен өткізуге тигізген ықпалы. Қазақ халқының патриоттық белсенділікке деген дүниетанымдық бағдарының қалыптасуындағы қазақ философиясының рөлі.

Дәріс 8

**Кеңестiк дәуiрдегi қазақстандық философия**

Қазақстандағы кәсіби философияның қалыптасуы. Қазақстандық философтардың зерттеулерінің негізгі бағыттары. Қазақстандық диалектикалық логика мектебі (Ж.М. Әбділдин, А.Х. Қасымжанов, Г.А. Югай, Ә.Н. Нысанбаев). Диалектикалық логиканың қазақстандық мектебінің қалыптасуы мен жетістіктері. Әлеуметтік философия мәселелері (Н.С. Сәрсенбаев, М.М. Сужиков, Ғ.Ғ. Ақмамбетов, Д.К. Кішібеков). Этика және эстетика саласындағы зерттеулер. Саяси және құқықтық философия. Әлемдік және отандық философия тарихын салыстырмалы зерттеулер (К.Б. Бисембиев, О.А. Сегізбаев, М.С. Бурабаев және т.б.).

Дәріс 9

**Заманауи Қазақстан философиясы**

Тәуелсіздік алудың алғышарттары мен рухани негіздері, рухани мәдени аспектілері, ұлттық идеяны қалыптастыру. Ұлттық идея ұғымы және оның мәні (А.Х. Қасымжанов, А.Қ. Қасабек, М.С. Орынбеков). Ұлттық және мемлекеттік бірегейлік. Қазақстандық ұлттық идеяның негізгі аспектілері. Қазақстандық патриотизмнің философиялық негіздері. Қазақ халқының мәдени және әлеуметтік бірегейлігін іздеу және табу жолдарын ойластыру. Дәстүрлі қазақ философиясы мен мәдениеті тарихы бойынша зерттеулердің қалыптасуы (А.Х. Қасымжанов, А.Қ. Қасабек, М.С. Орынбеков, О.А. Сегізбаев, Ж.А. Алтаев, Т.Х. Ғабитов, Б.Ғ. Нұржанов, К.Ш. Бейсенов). Мәдениет философиясы мәселелерін қазақстандық зерттеулерінің қалыптасуы қайнарында. Қазақстандық қоғам тұрақтануының мәдени және өркениеттік тұрғыда маңызды сауалдарын ой елегінен өткізу. Өркениеттік дамудың қазақстандық моделін іздестіру. Жатсыну феноменін философиялық талдау. Ғылыми зерттеу методологиясының мәселелері. Этникалық қатынастарды нығайту жолдарын және этникалық интеграция мәселелерін ойластыру, рухани құндылықтық бағдарларды іздестіру (М.С. Әженов, Б.Р. Қазыханова, Б. Байжігітов, Н.К. Сейдахметов, М. Сәбит, К.Х. Рахматуллин, Қ.Ә. Әбішов, Ж.Ж. Молдабеков). Посткеңестік философияның тұрақты қазақстандық қоғам орнатуға деген дүниетанымдық нұсқама мен бағдарлардың қалыптасуына, қазақстандық менталитеттің, қоғамда жүргізіліп жатқан реформаларды рационалды түсіну мен қабылдаудың қалыптасуына, мәдени бірдейлік, ұлттық қауіпсіздік сауалдарының қойылуы мен талқылануына әсері.